Diari Oficial de la Generalitat Valenciana


Sumari del DOGV 3423, del 29-01-1999 (1999/429)

Informació pública de l'aprovació del Projecte d'Urbanització en l'àmbit del Programa d'Actuació Integrada carrers de Begonya, Romeral i en projecte (Ronda-1).
---------------------------------------------------------------------------------------------------------------------------------------------------------------

### Dades del document

Número de DOGV
:   3423

Data del DOGV
:   29-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/429


Organisme emissor
:   Ajuntament de l'Eliana

Tipus de document
:   Anunci

Informació pública de l'aprovació del Projecte d'Urbanització en l'àmbit del Programa d'Actuació Integrada carrers de Begonya, Romeral i en Projecte (Ronda-1). [1999/M429]
  
El senyor José María Ángel Batalla, alcalde president de l'Ajuntament de l'Eliana, fa saber:
  
Que el Ple de l'Ajuntament, en sessió celebrada el dia 2 de desembre de 1998, va adoptar entre altres, el següent acord:
  
Vist l'expedient 4/96 B, relatiu al Projecte d'Urbanització en l'àmbit del Programa d'Actuació Integrada denominat carrers del Romeral, Begonya i en Projecte (Ronda 1).
  
Vist que s'ha complit el procediment legalment establit per a la tramitació dels projectes d'urbanització recollits en l'article 53 en relació amb l'article 46 de la Llei Reguladora de l'Activitat Urbanística (LRAU).
  
Vist que durant el termini d'al·legacions s'ha presentat una sola al·legació per l'empresa Iberdrola, SA, si bé posteriorment es presenta un nou escrit en què comunica que es prenga en consideració en haver-se esmenat mitjançant un conveni amb la pròpia empresa.
  
Vist que el decret d'exposició va ser publicat el diari Levante de data 8 d'agost de 1998, i Diari Oficial de la Generalitat Valenciana número 3.320 de data 1 de setembre de 1998.
  
Vist que el projecte va ser objecte d'un informe tècnic municipal, en què s'exigia la introducció de determinades condicions que s'han esmenat de forma successiva.
  
Vist que el projecte a aprovar, segons informe de l'enginyer municipal, és el presentat amb registre d'entrada 3.653, de 10 de juny de 1998, amb plànol de cotes modificat, presentat per l'arquitecte redactor en data 29 de juliol de 1998 (registre d'entrada 5.085) i documentació complementària presentada en data 2 de novembre de 1998 (registre d'entrada 6.995), consistent en un annex de xarxa de telefonia, tractament de xarxes existents, projecte de baixa tensió, projecte de centre de transformació, projecte de mitjana tensió i projecte d'enllumenat públic.
  
Vist que sosbre la dita documentació hi ha uninforme favorable de l'enginyer municipal, en data 17 de novembre de 1998, i que té el text següent:
  
"Pel que fa al Projecte d'Urbanització corresponent al Programa d'Actuació Integrada carrers de Romeral, Begonya i en Projecte, presentat pel senyor Vicente Balerdi Antón en representació de Proyectos y Contratas Valencianas (registre entrada 3.653,10 de juny 1998) i redactat per l'arquitecte senyor Vicente Soriano Martí, amb plànol de cotes modificat presentat per l'arquitecte en data 29 de juliol de 1998 (registre entrada 5.085) i documentació complementària presentada en data 2 de novembre de 1998, (registre entrada 6.995), consistent en un annex de xarxa de telefonia, tractament de xarxes existents, projecte de xarxa de baixa tensió, projecte de centre de transformació, projecte de mitjana tensió i projecte d'enllumenat públic.
  
Existeix una al·legació presentada per l'empresa Iberdrola en data 22 de setembre de 1998 (registre entrada 6.029) notificada a l'arquitecte redactor en data 8 d'octubre de 1998, consistent fonamentalment en el nivell de precisió en la definició de les infraestructures elèctriques, d'acord amb l'article 34 de la LRAU aquesta al·legació es retira segons l'escrit presentat per la companyia en data 9 de novembre de 1998 (Registre Entrada 7.127) per disposar de conveni i projectes específics presentats.
  
La documentació aportada amb posterioritat al projecte d'urbanització inicial no suposa una modificació substancial quant a les característiques tècniques d'aquest.
  
El projecte comprén les següents infraestructures:
  
- Pavimentació de calçades i voreres. Ajustant-se a la delimitació es projecten voreres de 1,5 metres d'amplària en carrers en projecte mitjançant capa de llast de 15 centímetres de gruix, capa de formigó H-100 de 10 centímetres de gruix i rajola acabat. La delimitació es realitza mitjançant rastell i rigola prefabricats de formigó. En ronda Est es disposa vorera de 3 metres amb la mateixa secció i al carrer de Begonya, vorera d'1 metre d'amplària també amb la mateixa secció transversal.
  
En calçades es disposa al carrer en projecte i carrer del Romeral subbase i base de llast de 30 centímetres de gruix total i 8 centímetres d'aglomerat asfàltic en calent de 4 centímetres de binder i 4 centímetres de rodolament en l'amplària inclosa en la delimitació. En Ronda Est es disposa calçada provisional de llast artificial i capa de rodolament d'aglomerat asfàltic en calent de 6 centímetres de gruix en una amplària de 3 metres.
  
Xarxa d'aigua potable. Es preveu la creació d'una xarxa mallada de 80 i 150 mil·límetres de diàmetre amb connexió a l'existent. Es disposen elements de tall mitjançant vàlvules de comporta de tancament elàstic en els punts necessaris. S'indica la localització prèvia de la canonada de 300 mil·límetres de diàmetre amb traçat aparent pel carrer en projecte per a la seua ubicació, si escau, en la via pública i coordinada amb la resta de serveis projectats.
  
Xarxa de sanejament. Es projecta xarxa unitària per donar servei a les illes de nova creació, mitjançant una canonada de formigó de 400 mil·límetres de diàmetre, amb traçat aparent pel carrer en Projecte per a la seua ubicació, si escau, en via pública i coordinada amb la resta de serveis projectats.
  
Xarxa de sanejament, es projecta xarxa unitària per donar servei a les illes de nova creació, mitjançant una canonada de formigó de 400 mil·límetres de diàmetre amb connexió a l'existent al carrer de Romeral a pou de registre. Es disposen pous de registre suficient per a la seua inspecció i neteja.
  
Xarxa de mitjana tensió. Inclosa en el projecte específic es disposa des del carrer del General Pastor fins al centre de transformació projectada en la unitat mitjançant el traçat subterrani i les seccions reglamentàries.
  
Centre de Transformació. S'ha projectat un C. T. de 400 kVA per al servei dels habitatges que s'ubiquen en la unitat amb les especificacions legalment establides. S'inclou també en el projecte específic.
  
Xarxa de baixa tensió. Es presenta projecte específic de xarxa subterrània de baixa tensió per a subministraments des del C. T. projectat a un total de 86 habitatges, comercials i serveis.
  
Xarxa d'enllumenat públic. Es projecta la xarxa subterrània d'enllumenat públic, mitjançant columnes de PRFV de 12 metres d'altura amb llumenera estanca amb equip i làmpara de 250 vats en Ronda Est i bàculs de 7 metres d'altura amb llumenera estanca, equip i làmpara de 100 vats. En la resta de vies.
  
Pressupostos.
  
El desglossament que es presenta en el seu dia amb la proposició juridicoeconòmica és el següent:
  
Import de les obres segons avantprojecte: 69.140.669 PTA.
  
Centre de transformació: 4.429.680 PTA.
  
Legalització i taxes indústria: 363.950 PTA.
  
Redacció de projectes i legalització: 1.556.567 PTA.
  
Assessorament jurídic: 960.000 PTA.
  
Total 63.549.536 PTA.
  
16% IVA: 4.990.244 PTA.
  
Total: 29.435.072 PTA.
  
L'avantprojecte d'urbanització inicialment presentat té un pressupost d'execució material de 52.959.503 pessetes que incrementat amb els costos de redacció, despeses de registre, despeses generals, benefici industrial i benefici de l'urbanitzador arriba a la quantitat de 34.837.567 pessetes, sense IVA, coincident amb la que figura en l'esmentada proposició juridicoeconòmica.
  
El projecte d'urbanització presentat té el següent pressupost:
  
Pressupost d'execució material:
  
Moviment de terres: 378.225 PTA.
  
Xarxa de sanejament: 1.631.500 PTA.
  
Instal·lació de fontaneria: 2.479.125 PTA.
  
Instal·lació elèctrica: 8.221.382 PTA.
  
Ferms i paviments: 5.966.955 PTA.
  
Suma: 25.876.347 PTA.
  
10% de despeses generals: 1.867.719 PTA.
  
6% benefici industrial: 1.120.631 PTA.
  
Pressupost total: 74.332.105 PTA.
  
Segons la documentació aportada el pressupost dels projectes específics és el següent:
  
Centre de transformació: 4.464.834 PTA.
  
Mitjana tensió: 1.617.713 PTA.
  
Baixa tensió: 2.360.782 PTA.
  
Enllumenat públic: 4.780.139 PTA.
  
Total pressupost d'execució material: 28.884.532 PTA.
  
Per això les diferències observades són les següents:
  
L'avantprojecte d'urbanització que serveix de base per a la proposició juridicoeconòmica té un pressupost d'execució material de 94.911.498 pessetes, mentre que el projecte d'urbanització presentat que inclou els mateixos conceptes té un pressupost d'execució material de 94.598.693 pessetes.
  
L'import previst en la proposició juridicoeconòmica per al centre de transformació és de 4.429.680 pessetes mentre que en el projecte específic presentat el pressupost d'execució material és de 4.464.834 pessetes.
  
Aquests increments sobre el cost d'execució de les obres d'urbanització previstos en la proposició juridicoeconòmica, no apareixen justificats i considere que no són repercutibles, per la qual cosa aquesta s'ha de mantindre en la xifra de 50.9.66.652 pessetes inicials.
  
D'altra banda, examinat el projecte d'urbanització i la seua documentació complementària, es considera tècnicament correcte (amb excepció del que s'indica en el paràgraf anterior) d'acord amb les especificacions de les normes subsidiàries vigents, i no existeix cap inconvenient per a aprovar-lo.
  
Atés que el projecte d'urbanització tramitat en l'àmbit del Programa d'Actuació Integrada denominada carrer de Romeral, carrer de Begonya i en projecte (Ronda 1) ha seguit els tràmits legalment exigibles.
  
Atés l'informe de l'enginyer municipal, quant al fet que determinava que el projecte d'urbanització completat per diferents documents, no suposa modificacions substancials.
  
Atesos els articles 53, 46 i 34 de la LRAU quant a la seua tramitació.
  
La corporació, per unanimitat, acorda:
  
Primer
  
Aprovar el projecte d'urbanització compost per la documentació indicada en el penúltim resultant, en l'àmbit del Programa d'Actuació Integrada carrer de Romeral, carrer de Begonya, i en projecte (Ronda 1), tot i que la diferència de preu entre el projecte que s'aprova i l'establit en el programa no podrà repercutir-se sobre els propietaris per ser la proposta juridicoeconòmica del programa de preu tancat.
  
Segon
  
El present acord queda supeditat en la seua eficàcia a la publicació prèvia de l'acord del Ple d'aprovació i adjudicació del PAI, moment a partir del qual, automàticament adquireix plena eficàcia.
  
Tercer
  
El present acord haurà de ser notificat als interessats i publicat en el Diari Oficial de la Generalitat Valenciana i Butlletí Oficial de la Província, una vegada complit el punt anterior.
  
Contra la present resolució, que posa fi a la via administrativa, es pot interposar recurs contenciós administratiu davant el Jutjat Contenciós Administratiu de València, en el termini de dos mesos, comptats a partir del dia següent a la recepció de la present notificació, i sense perjudici que puga interposar-se qualsevol altre recurs que es considere procedent. Tot això de conformitat amb el que estableix la Llei 29/1998, de 13 de juliol, Reguladora de la Jurisdicció Contenciosa Administrativa.